Kuuldes eile Kolmeraudses Juku-Kallet Linnar Priimäele julgelt ütlemas, et teada saanud Mihklilt, et ta saate väitluspartneriks on Linnar Priimägi, ajas ta igaks  juhuks paksemad püksid jalga, otustasin ka mina avalikustada ehmatavaid fakte aluspesu hingeelust.  Eile hommikul asusin varavalges (et mitte öelda puhtpimedas) taas teele Lotilamaale ja et mitte kaaskondseid enneaegselt äratada, toimetasin riietumisprotseduure pimedas toas. Selle teo saatuslikkus selgus mulle alles mitme tunni pärast Stari tualettruumis, kui selgus, et number kahte võiks teha ka alukaid maha ajamata, aga number ühte mitte kuidagi. Seega on Helle välismaa-sõbral õigus, kui too  häbenemata rõhutab eesti meeste ja nonde aluspesu isevärki suhet. Mul on ka!  Muidugi pole aluspesu selles süüdi, et õhtusel tipptunnil on Tuukri ja Jõe ristmikul laevalt tulevatele autodele ristmik avatud 11 sekundit, ristisuunas vuravatele kodanikele põleb roheline 1 minut ja 40 sekundit! Täiesti uskumatu avastus. Laev maabus 16.30, koju laekusin 17.50 ja ma ei ela Pärnus.    Pildil kontrollivad Soome vabariigi tollitöötajad Eestist saabunud naisturisti aluspesu orientatsooni